বিজয় মার্চেন্ট
বিজয়সিংহ মাধবজী মার্চেন্ট (উচ্চারণ; মারাঠি: विजय मर्चंट; জন্ম: ১২ অক্টোবর, ১৯১১ - মৃত্যু: ২৭ অক্টোবর, ১৯৮৭) ব্রিটিশ ভারতের বোম্বেতে জন্মগ্রহণকারী বিখ্যাত ভারতীয় আন্তর্জাতিক ক্রিকেট তারকা ছিলেন। তার প্রকৃত নাম ছিল বিজয় মাধবজী থাকেরসে। ১৯২৯ থেকে ১৯৫১ সময়কালে ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ভারতীয় ক্রিকেটে বোম্বে ক্রিকেট দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, মাঝে-মধ্যে ডানহাতে মিডিয়াম পেস বোলিংয়ে পারদর্শীতা দেখিয়েছেন বিজয় মার্চেন্ট।